als_Latn dik_Latn sag_Latn
Kryeministri Edi Rama ka shprehur vullnetin e plotë për të luftuar mitmarrjen, një plagë tjetër e sistemit arsimor, siç tha ai duke iu referuar rastit te drejtorise Arsimore ne Lushnje ku drejtoresha u arrestua per korrupsion financiar dhe seksual.
Pasi ka marre shkas nga rasti i Lushnjës, ku Drejtoresha e Zyrës Rajonale, Liza Tabaku u arrestua pasi kishte përfituar një shuam të konsiderueshme të hollash në këmbim të një vendi pune si mësues, Rama tha se duke nisur që nga muaji dhjetor emërimet e mësuesve nuk do bëhen më nga Drejtoritë Arsimore.
“Edhe pse ka ndryshime rrënjësore të ndjeshme, vazhdon të ketë një shprehje të përgjithshme shqetësimi për mitmarrje në sistemin arsimor. Ngjarja e rëndë e Zyrës Arsimore të Lushnjes nuk është aksident i veçuar, por është maja e një ajsbergu që do ta bëjmë copë-copë pa kursyer askënd. Duke filluar nga ky ndryshim rrënjësor që do kurorëzohet në muajin dhjetor, pastaj do kthehet në sistem në vitin tjetër, emërimet dhe çemërimet e mësuesve nuk do ti kenë në dorë Drejtori i Drejtorisë Arsimore dhe zyrat rajonale. Kjo është e patolerueshme me këtë ne do ndahemi jo mbas 1 viti por pas një muaji. Do ndahemi duke u bashkuar me gjithë ata që kanë se çfarë ti japin arsimit shqiptar, që kanë nevojë vetëm për rrugën e konkurrencës së ndershme”, tha ai.
Këto deklarata kryeministri i bëri gjatë aktivitetit për vlerësimin e shkollave më të mira publike dhe private. Ndër të tjera ai tha se synohet rritja e cilësisë së arsimit, ku MAS mbetet lokomotiva e reformave.
“Ndaj bindjen me shumicën dërrmuese të shqiptarëve që për herë të parë MAS është vendosur në atë rol që është dashur të vendoset, për të mos e lënë sistemin arsimor të katandiset në derexhenë ku u katandis, rolin e një lokomotive të reformave rrënjësore për arsimin. Fëmijët tanë nuk mund të mësohen nga mësues që kanë paguar për një vend pune, Prandaj do bëjmë betejë paralele. Do ta provojmë përditë, se nuk do kursejmë asgjë dhe askënd. Nuk do kursejmë pushtetin tonë si të tjerë para nesh, që për të qëndruar në pushtet preferuan ti shtyjnë përballjet me sëmundjet dhe plagët e vendit, S’do ta konsumojmë pushtetin në funksion të kësaj përpjekje. Nuk do kursejmë askënd që në këtë rrugë do na bëhet pengesë”.
als_Latn als_Latn als_Latn als_Latn als_Latn